Folketing
2011-02-11

Nu er slagteriarbejderen jo også omfattet af de arbejdsgiverbetalte sundhedsforsikringer, så det kunne være, at det var slagteriarbejderen, der gerne ville hurtigt tilbage på job og stå og skære skinker ud, der kom ind via en sundhedsforsikring og blev behandlet og på den måde kunne komme meget, meget hurtigt tilbage på arbejdspladsen, hvilket arbejdsgiveren så ville være meget glad for, fordi det skaber vækst og velfærd i samfundet. Så jeg synes, det er rigtig godt, at der er den ordning. Når hr. Jonas Dahl så fremhæver en knæoperation, ja, så må jeg jo sige, at ventetiden lige nøjagtig her er faldet drastisk, og det er rigtig godt for os alle. Så uanset om vi skal behandles i det private eller i det offentlige, har vi altså mulighed for at få en hurtig behandling, hvis vi bevæger os derhen, hvor den korteste ventetid er.